Justyna Święty-Ersetic

**Justyna Święty-Ersetic** (o.s. **Święty**, s. 3. joulukuuta 1992 Racibórz) on puolalainen pikajuoksija ja olympiavoittaja.

Alle 20-vuotiaiden EM-kilpailuissa 2011 Święty saavutti hopeaa 4×400 metrin viestissä. Helsingin EM-kilpailuissa 2012 hän jäi 400 metrin juoksussa erävaiheeseen ja sijoittui 4×400 metrin viestissä kahdeksanneksi. Lontoon olympialaisissa 2012 Święty osallistui 4×400 metrin juoksuun, jossa Puola ei selviytynyt finaaliin. Alle 23-vuotiaiden EM-kilpailuissa 2013 Święty saavutti kultaa 4×400 metrin viestissä ja pronssia 400 metrin kilpailussa. Moskovan MM-kilpailuissa 2013 Święty juoksi 4×400 metrin viestijoukkueessa, jossa Puola ei päässyt finaaliin. 

Sopotin sisäratojen MM-kilpailuissa 2014 Święty sijoittui 400 metrin juoksussa neljänneksi ajalla 52,20. Hän kuului lisäksi neljänneksi sijoittuneeseen Puolan viestijoukkueeseen. Zürichin EM-kilpailuissa hän karsiutui 400 metrin välierissä ja kuului viidenneksi sijoittuneeseen Puolan 4×400 metrin viestijoukkueeseen. Prahan sisäratojen EM-kilpailuissa 2015 hän saavutti pronssia 4×400 metrin viestissä ja karsiutui 400 metrin välierissä. Hän voitti 4×400 metrin viestissä kultaa universiadeissa 2015. Pekingin MM-kilpailuissa viestijoukkue karsiutui alkuerissä. 

Portlandin MM-hallikilpailuissa 2016 Święty sijoittui 400 metrillä viidenneksi ja juoksi ankkuriosuuden hopeaa saaneessa Puolan viestijoukkueessa. Amsterdamin EM-kilpailuissa hän oli 400 metrillä kuudes ja 4×400 metrin viestissä neljäs. Rio de Janeiron olympialaisissa 2016 hän karsiutui 400 metrin välierissä ja sijoittui pitkässä viestissä kuudenneksi. Hän saavutti Belgradin sisäratojen EM-kilpailuissa 2017 pronssia 400 metrillä ajalla 52,52 ja viestissä kultaa. IAAF World Relays -kilpailuissa 2017 hän saavutti hopeaa 4&nbsp;×&nbsp;400&nbsp;metrin metrin viestissä.

Święty juoksi Lontoon MM-kilpailuissa 2017 ankkuriosuuden Puolan pronssijoukkueessa 4×400 metrin viestissä. 400 metrillä hän karsiutui alkuerissä. Hän voitti samana vuonna Taipein universiadeissa kultaa 4×400 metrin viestissä. Birminghamin sisäratojen MM-kilpailuissa 2018 hän sijoittui 400 metrillä neljänneksi ja juoksi avausosuuden hopeaa saaneessa Puolan 4&nbsp;×&nbsp;400&nbsp;metrin viestijoukkueessa.

Święty voitti Berliinin EM-kilpailuissa 2018 kultaa samana päivänä sekä 400 metrillä ennätyksellään 50,41 että 4&nbsp;×&nbsp;400&nbsp;metrin viestissä, jossa juoksi ankkuriosuuden. Glasgow'n EM-hallikilpailuissa 2019 hän sijoittui 400 metrillä kuudenneksi ja voitti kultaa 4&nbsp;×&nbsp;400&nbsp;metrin viestissä. Hän voitti saman vuoden IAAF World Relays -kilpailuissa kultaa 4&nbsp;×&nbsp;400&nbsp;metrin viestissä. Dohan MM-kilpailuissa hän sijoittui 400 metrillä seitsemänneksi ja juoksi ankkuriosuuden Puolan 4&nbsp;×&nbsp;400&nbsp;metrin viestijoukkueessa, joka saavutti hopeaa maan ennätysajalla 3.21,89. 4&nbsp;×&nbsp;400&nbsp;metrin sekaviestissä Puola oli viides.

Święty saavutti Toruńin sisäratojen EM-kilpailuissa 2021 hopeaa 400 metrillä ajalla 51,41. Välierissä hän juoksi Puolan ennätyksen 51,34. Samana vuonna järjestetyissä Tokion olympialaisissa hän juoksi kolmannen osuuden kultaa voittaneessa Puolan joukkueessa 4&nbsp;×&nbsp;400&nbsp;metrin sekaviestissä sekä ankkuriosuuden Puolan hopeajoukkueessa naisten vastaavassa viestissä. Belgradin sisäratojen MM-kilpailuissa 2022 hän sijoittui 400 metrillä neljänneksi ja saavutti pronssia 4&nbsp;×&nbsp;400&nbsp;metrin viestissä. Saman vuoden Eugenen MM-kilpailuissa hän sijoittui 4&nbsp;×&nbsp;400&nbsp;metrin sekaviestissä neljänneksi. Münchenin EM-kilpailuissa 2022 hän karsiutui 400 metrin välierissä ja juoksi kolmannen osuuden Puolan hopeajoukkueessa 4&nbsp;×&nbsp;400&nbsp;metrin viestissä. Vuonna 2024 hän karsiutui 400 metrin alkuerissä Rooman EM-kilpailuissa ja keräilyerissä Pariisin olympialaisissa. Pariisin 4&nbsp;×&nbsp;400&nbsp;metrin sekaviestissä hän oli seitsemäs. Apeldoornin sisäratojen EM-kilpailuissa 2025 hän sijoittui 400 metrillä viidenneksi. Nanjingin sisäratojen MM-kilpailuissa 2025 hän saavutti 4&nbsp;×&nbsp;400&nbsp;metrin viestissä hopeaa ja oli 400 metrillä viides. Tokion MM-kilpailuissa 2025 hän karsiutui 400 metrin alkuerissä sekä sijoittui 4&nbsp;×&nbsp;400&nbsp;metrin sekaviestissä neljänneksi ja naisten viestissä viidenneksi. Toruńin sisäratojen MM-kilpailuissa 2026 hän saavutti pronssia sekajoukkueiden 4&nbsp;×&nbsp;400&nbsp;metrin viestissä ja karsiutui alkuerissä 400 metrillä.

## Henkilökohtaiset ennätykset

;Ulkoradat
* 200 m: 23,81 (2014)
* 400 m: 50,41 (2018)
* 600 m: 1.26,68 (2014)
* 800 m: 2.04,78 (2012)

;Sisäradat
* 200 m: 23,64 (2020)
* 400 m: 51,04 (2022)
* 600 m: 1.28,23 (2014)

## Lähteet

## Aiheesta muualla
* Profiili domtel-sport.pl -sivustolla